CELEX: 32006D0665
Language: sl
Date: 2006-10-03 00:00:00
Title: 2006/665/ES: Odločba Komisije z dne 3. oktobra 2006 o začasnem dovoljenju Španiji, da trži seme vrste Pinus radiata in sadilni material iz tega semena, ki je uvoženo iz Nove Zelandije in ki ne izpolnjuje zahtev Direktive Sveta 1999/105/ES v zvezi z identifikacijo in označevanjem (notificirano pod dokumentarno številko C(2006) 4320)

4.10.2006   
            
            
               SL
            
            
               Uradni list Evropske unije
            
            
               L 273/5
            
         
      ODLOČBA KOMISIJE
   
   z dne 3. oktobra 2006
   o začasnem dovoljenju Španiji, da trži seme vrste Pinus radiata in sadilni material iz tega semena, ki je uvoženo iz Nove Zelandije in ki ne izpolnjuje zahtev Direktive Sveta 1999/105/ES v zvezi z identifikacijo in označevanjem
   (notificirano pod dokumentarno številko C(2006) 4320)
   (Besedilo v španskem jeziku je edino verodostojno)
   (2006/665/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 1999/105/ES z dne 22. decembra 1999 o trženju gozdnega reprodukcijskega materiala (1) in zlasti člena 18(1) Direktive,
   ob upoštevanju zahteve, ki jo je izrazila Španija,
   ob upoštevanju naslednjega:
   
               (1)
            
            
               V Španiji proizvodnja semena vrste Pinus radiata in sadilnega materiala iz tega semena, ki izpolnjuje zahteve za reprodukcijski material, kot so določene v Direktivi 1999/105/ES, trenutno ni zadostna, da bi zadovoljila potrebe končnih uporabnikov. Potrebnega reprodukcijskega materiala ne morejo dobaviti druge države članice.
            
         
               (2)
            
            
               Nova Zelandija je sposobna zagotoviti zadostno količino reprodukcijskega materiala te vrste, namenjenega za proizvodnjo sadilnega materiala. Vendar seme ne izpolnjuje zahtev Direktive 1999/105/ES v zvezi z identifikacijo in označevanjem.
            
         
               (3)
            
            
               Da bi pokrila primanjkljaj, je treba Španiji za omejeno obdobje dovoliti trženje semena Pinus radiata in sadilnega materiala iz tega semena, ki izpolnjuje manj stroge zahteve v zvezi z identifikacijo in označevanjem.
            
         
               (4)
            
            
               Tako seme in sadilni material je treba pri trženju opremiti z listino, ki vsebuje nekatere podrobne podatke v zvezi z njegovo identifikacijo.
            
         
               (5)
            
            
               Ukrepi, predvideni s to odločbo, so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo –
            
         SPREJELA NASLEDNJO ODLOČBO:
   Člen 1
   1.   Do 31. decembra 2006 se v skladu z zahtevami iz Priloge Španiji dovoli trženje 400 kg semena vrste Pinus radiata novozelandskega izvora, ki je namenjeno za proizvodnjo sadilnega materiala in ki ne izpolnjuje zahtev v zvezi z identifikacijo in označevanjem, določenih v členih 13 in 14 Direktive 1999/105/ES.
   2.   Do 31. decembra 2011 se v skladu z zahtevami iz Priloge Španiji dovoli trženje sadilnega materiala, ki je proizveden iz semena iz odstavka 1 in ki ne izpolnjuje zahtev v zvezi z identifikacijo in označevanjem, določenih v členih 13 in 14 Direktive 1999/105/ES.
   Člen 2
   Ta odločba je naslovljena na Kraljevino Španijo.
   
      V Bruslju, 3. oktobra 2006
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 11, 15.1.2000, str. 17.
   
      PRILOGA
      Identifikacija in označevanje semena in sadilnega materiala
      
                  1.
               
               
                  Podatki, ki se zahtevajo za namene identifikacije:
                  
                              (a)
                           
                           
                              identifikacijska oznaka za izhodiščni material, če je na voljo;
                           
                        
                              (b)
                           
                           
                              botanično ime;
                           
                        
                              (c)
                           
                           
                              kategorija;
                           
                        
                              (d)
                           
                           
                              namen;
                           
                        
                              (e)
                           
                           
                              tip izhodiščnega materiala;
                           
                        
                              (f)
                           
                           
                              podatek, ali je gensko spremenjen;
                           
                        
                              (g)
                           
                           
                              provenienčno območje ali identifikacijska oznaka;
                           
                        
                              (h)
                           
                           
                              po potrebi poreklo z oznako, ali je material avtohton ali indigen ali neavtohton ali neindigen ali neznanega porekla;
                           
                        
                              (i)
                           
                           
                              provenienca ali geografski položaj, opredeljen z razponom zemljepisne širine in dolžine;
                           
                        
                              (j)
                           
                           
                              nadmorska višina ali njen razpon;
                           
                        
                              (k)
                           
                           
                              leto dozoritve.
                           
                        
            
                  2.
               
               
                  Podatki, ki morajo biti vključeni na etiketi ali drugi listini dobavitelja:
                  
                              (a)
                           
                           
                              podatki iz točke 1;
                           
                        
                              (b)
                           
                           
                              ime dobavitelja;
                           
                        
                              (c)
                           
                           
                              dobavljena količina;
                           
                        
                              (d)
                           
                           
                              izjava, da seme ali sadilni material, proizveden iz tega semena, izpolnjuje manj stroge zahteve od zahtev, določenih v členih 13 in 14 Direktive 1999/105/ES.